**LĪGUMS Nr.\_\_\_\_\_\_\_\_\_\_**

**par stomatoloģijas pakalpojumu sniegšana Daugavpils pilsētas domes Sociālo lietu pārvaldes klientiem**

Daugavpilī 2015.gada 7.oktobrī

**Daugavpils pilsētas domes Sociālo lietu pārvalde,** reģ. Nr.90001998587, juridiskā adrese: Vienības iela 8, Daugavpils (turpmāk - **Pasūtītājs**), tās vadītājas Benitas Siliņas personā, kura rīkojas pamatojoties uz nolikumu, no vienas puses, un

**SIA „Daugavpils zobārstniecības poliklīnika”**, reģ.Nr. 41503007355, juridiskā adrese: Lāčplēša iela 12, Daugavpils, LV-5401 (turpmāk – **Izpildītājs**), tās valdes locekļa Vaclava Jasvina personā, kura pārstāvības tiesības reģistrētas Uzņēmumu reģistrā, no otras puses, abi kopā Līdzēji vai Puses,

pamatojoties uz iepirkuma Publisko iepirkumu likuma 8.2 panta sešpadsmitajā daļā noteiktajā kārtībā „Stomatoloģijas pakalpojumu sniegšana Daugavpils pilsētas domes Sociālo lietu pārvaldes klientiem”, iepirkuma identifikācijas Nr. DPD 2015/94, (turpmāk – Iepirkums) rezultātiem (09.09.2015. protokols Nr.3) noslēdz šo līgumu (turpmāk – Līgums) par sekojošo:

**1. Līguma priekšmets**

1.1. Izpildītājs apņemas Līguma darbības laikā sniegt zobārstniecības pakalpojumus personām, kas ir Pasūtītāja klienti (turpmāk – Pacienti), saskaņā ar Iepirkumā iesniegtajiem izcenojumiem (1.pielikums), bet Pasūtītājs apņemas sniegtos pakalpojumus apmaksāt saskaņā ar Līguma noteikumiem.

**2. Līguma summa un norēķinu kārtība**

2.1. Pakalpojumi tiek sniegti saskaņā ar Līguma 1.pielikumā norādītajiem izcenojumiem, Līguma summa Līguma darbības laikā nepārsniegs EUR 6942,00 (seši tūkstoši deviņi simti četrdesmit divi euro 00 centi) bez PVN. Līguma 1.pielikumā norādītie izcenojumi nevar būt mainīti visā līguma darbības laikā.

2.2. Samaksa par Pakalpojumu tiek veikta vienu reizi mēnesī pamatojoties uz Izpildītāja rēķinu un pakalpojuma pieņemšanas – nodošanas aktu. Aktā jānorāda sekojoša informācija: pakalpojuma periods, pacienta vārds, uzvārds, sniegto pakalpojumu uzskaitījums.

2.3. Līdz kārtējā mēneša 5.datumam Izpildītājs sagatavo 2.2.punktā minēto aktu un kopā ar rēķinu iesniedz to Pasūtītājam.

2.4. Pasūtītājs pārbauda Aktā un rēķinā norādītās summas atbilstību Līguma noteikumiem un faktiski saņemtajiem pakalpojumiem un apmaksā to, attiecīgo naudas summu pārskaitot Izpildītāja bankas kontā, kas norādīts rekvizītu daļā, 30 (trīsdesmit) dienu laikā no rēķina saņemšanas dienas.

**3. Līguma darbības termiņš**

Līgums stājas spēkā no 2015.gada 30.oktobra un ir spēkā līdz 2016.gada 29.oktobrim.

**4. Pušu tiesības un pienākumi**

4.1. Izpildītājam ir pienākumi:

4.1.1. Līgumā noteiktajā kārtībā sniegt pakalpojumus Pasūtītāja klientiem;

4.1.2. sniedzot pakalpojumus, nodrošināt pacienta slimību profilaksi, izmeklēšanu un ārstēšanu atbilstoši saslimšanai un normatīvajiem aktiem, rūpējoties par saslimšanas nepieļaušanu vai pacienta iespējami ātrāku izveseļošanos;

4.1.3. ievērot normatīvos aktus, kas attiecas uz veselības aprūpes organizāciju, pakalpojumu sniegšanu un pakalpojumu kvalitātes nodrošināšanu;

4.1.4. nodrošināt medicīniskās un uzskaites dokumentācijas ieviešanu, pareizu tās aizpildīšanu un uzglabāšanu;

4.1.5. pēc Pasūtītāja pieprasījuma iesniegt medicīnisko, finanšu un uzskaites dokumentāciju, kas saistīta ar Līguma izpildi;

4.1.6. sniegt pacientam vai tā likumiskajam vai pilnvarotajam pārstāvim saprotamā veidā informāciju par:

4.1.6.1. ārstējošā ārsta un citu ārstniecības procesā iesaistīto ārstniecības personu vārdu, uzvārdu, amatu un kvalifikāciju;

4.1.6.2. pacienta veselības stāvokli, slimības diagnozi un prognozi;

4.1.6.3. izmeklēšanas un ārstēšanas plānu, paredzamiem ārstēšanas rezultātiem, ārstēšanā pielietojamām tehnoloģijām un medikamentiem;

4.1.6.4. iespējamo ārstēšanas iznākumu, risku un blakus parādībām ārstniecības procesā;

4.1.6.5. citām ārstniecības iespējām, ārstniecībai izrakstīto medikamentu analogu izvēles iespējām, iespējām saņemt ārstniecību pie citas ārstniecības personas;

4.1.6.6. pakalpojumu apmaksas kārtību.

4.1.7. nodrošināt pacientam vai tā likumiskajam vai pilnvarotajam pārstāvim iespēju iepazīties ar saviem medicīniskajiem dokumentiem, izskaidrot medicīniskajos dokumentos izdarīto ierakstu satura nozīmi, kā arī pēc pacienta pieprasījuma izsniegt viņam minēto dokumentu kopijas, izrakstus un norakstus;

4.1.8. sniedzot pakalpojumus, saņemt pacienta vai tā likumiskā vai pilnvarotā pārstāvja piekrišanu paredzētajai ārstēšanai, kā arī nodrošināt pacientam iespēju atteikties no ārstēšanas, izņemot normatīvajos aktos noteiktos gadījumus. Pirms piekrišanas vai atteikšanās saņemšanas, pacientam jāizskaidro ārstēšanas vai atteikšanās no ārstēšanas iespējamās sekas;

4.2. Izpildītājam ir tiesības saņemt atlīdzību par Pakalpojumu saskaņā ar Līguma nosacījumiem.

4.3. Pasūtītājam ir pienākumi:

4.3.1. veikt apmaksu par Līguma ietvaros sniegtajiem pakalpojumiem, ievērojot Līgumā noteikto norēķinu kārtību;

4.3.2. sniegt Izpildītājam informāciju, kas ir Pasūtītāja rīcībā un kas nepieciešama Līguma saistību izpildei.

4.4. Pasūtītājam ir tiesības:

4.4.1. neapmaksāt Izpildītāja sniegtos pakalpojumus, ja tie nav sniegti labā kvalitātē un atbilstoši Līguma nosacījumiem;

4.4.2. piemērot līgumsodu Līgumā noteiktajā kārtībā.

**5. Pušu atbildība un sankcijas**

5.1. Izpildītājs atlīdzina Pasūtītājam un Pacientam visus izdevumus, kas tam radušies nekvalitatīva Pakalpojuma sniegšanas rezultātā vai jebkura Līguma nosacījuma neievērošanas rezultātā. Izpildītājam ir pienākums samaksāt rēķinu 30 dienu laikā.

5.2. Jebkura Līgumā noteiktā termiņa neievērošana tiek kompensēta ar līgumsodu no vainīgās puses 0,1% apmērā par katru nokavēto dienu no Līguma summas.

5.3. Līgumsodu samaksa neatbrīvo Līdzējus no Līgumā paredzēto saistību izpildes.

**6. Nepārvarama vara**

6.1. Līdzēji tiek atbrīvoti no atbildības par daļēju vai pilnīgu savu saistību nepildīšanu pēc Līguma noslēgšanas, ja nepildīšana ir kā sekas nepārvaramas varas apstākļiem, kas radušies pēc Līguma noslēgšanas un kurus Līdzēji nevarēja ne paredzēt, ne arī novērst ar saprātīgiem līdzekļiem. Par minētajiem apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Līdzējiem neatkarīgi apstākļi.

6.2. Līdzējs, kurš ir atsaucies uz nepārvaramas varas apstākļiem, nekavējoties rakstiskā veidā informē otru Līdzēju par šādu apstākļu rašanos, nosūtot paziņojumu kopā ar jebkādu informāciju, ko tā saņēmusi par nepārvaramas varas apstākļiem un to sekām, kā arī pieliek visas pūles, lai mazinātu kaitīgās sekas.

6.3. Gadījumā, ja Pakalpojuma sniegšana tiek aizkavēta saskaņā ar Līguma 7.1.punktā minētajiem apstākļiem, Līdzējiem ir tiesības izbeigt Līgumu, par to rakstiski vienojoties.

**7. Nobeiguma noteikumi**

7.1. Visus strīdus, domstarpības un nesaskaņas, kas izriet no Līguma, Līdzēji risina savstarpēju pārrunu ceļā, ko nostiprina rakstiski. Ja strīdus, domstarpības un nesaskaņas nav iespējams risināt savstarpējās pārrunās, tie tiek risināti tiesā Latvijas Republikā spēkā esošajos normatīvajos aktos noteiktajā kārtībā.

7.2. Pasūtītājs var vienpusēji atkāpties no līguma, rakstveidā par to paziņojot Izpildītājam divas nedēļas iepriekš un līdz Līguma izbeigšanai veicot visus savstarpējos norēķinus, bet neatlīdzinot nekādus zaudējumus, ja:

7.2.1. Izpildītājs nepieņem Pacientus ilgāk par desmit dienām;

7.2.2. Pasūtītājam nav finansējuma Pakalpojumam;

7.2.3. Izpildītāja sniegtais Pakalpojums ir neatbilstošs normatīvajos aktos noteiktajām kvalitātes prasībām;

7.2.4. citos gadījumos, kad tam ir objektīvs iemesls.

7.3. Izpildītājs var vienpusēji atkāpties no līguma, rakstveidā par to paziņojot Pasūtītājam divas nedēļas iepriekš un līdz Līguma izbeigšanai veicot visus savstarpējos norēķinus, ja:

7.3.1. Pasūtītājs ilgstoši (virs 30 dienām) novilcina maksājumus;

7.3.2. Pasūtītājs vairakkārt pārkāpj līguma noteikumus;

7.3.3. citos gadījumos, samaksājot Pasūtītājam līgumsodu 20% apmērā no līguma summas.

7.4. Līdzēji, savstarpēji rakstiski vienojoties, var grozīt Līguma noteikumus. Visus grozījumus, kuri saistīti ar Līgumu, fiksē papildus vienošanās, tos noformējot rakstveidā. Papildus vienošanās ir neatņemamas Līguma sastāvdaļas un ir spēkā tādā gadījumā, ja tās parakstījušas abi Līdzēji.

7.5. Gadījumos, kuri nav atrunāti Līgumā, Līdzēji rīkojas saskaņā ar Latvijas Republikā spēkā esošajiem normatīvajiem aktiem.

7.6. Līdzēji nav tiesīgi pilnīgi vai daļēji nodot savas tiesības vai pienākumus, kuri saistīti ar Līgumu, trešajām personām bez otra Līdzēja rakstiskas piekrišanas. Pušu reorganizācijas gadījumā Līguma saistības pāriet to tiesību un saistību pārņēmējiem.

7.7. Ja kāda Līdzēja adrese vai bankas rekvizīti mainās, tā par šo faktu paziņo otram Līdzējam 5 (piecu) darba dienu laikā.

7.8. Pasūtītāja pārstāvis līguma izpildē: Daugavpils pilsētas domes Sociālo lietu pārvaldes Sociālās palīdzības nodaļas vadītāja Tatjana Bulvane, tālr. 65440924, mob.tālr. 22305984.

7.9. Izpildītāja pārstāvis līguma izpildē: Eduards Basļuļs, tālr. 65424624.

7.10. Mainoties Līguma 7.8.punktā un 7.9.punktā minētajām personām, Līdzēji savstarpēji viens otram par to paziņo rakstveidā.

7.11. Līgums ar pielikumu, kas ir Līguma neatņemama sastāvdaļa, sastādīts un parakstīts 2 (divos) eksemplāros. Katrs Līguma eksemplārs satur 12 (lapu skaits) lapas.

**8. Līdzēju juridiskās adreses, bankas rekvizīti un paraksti:**

|  |  |
| --- | --- |
| **Pasūtītājs:****Daugavpils pilsētas domes** **Sociālo lietu pārvalde** Reģ. Nr. 90001998587 Vienības iela 8, Daugavpils, LV-5400 Fakss: 654 40930, tālr.:654 23700 Banka: Citadele bankaBankas kods: PARXLV22Bankas konts: LV48PARX000050062606  Vadītāja\_\_\_\_\_\_\_\_\_\_\_\_\_\_\_ /Benita Siliņa/   | **Izpildītājs:****SIA “Daugavpils zobārstniecības poliklīnika”**Reģ.Nr. 41503007355Lāčplēša iela 12, Daugavpils, LV-5401Tālr./Fakss: 65425219Banka: SEB bankaBankas kods: UNLALV2XBankas konts: LV95UNLA005000609152Valdes loceklis \_\_\_\_\_\_\_\_\_\_\_\_\_\_\_\_\_ /Vaclavs Jasvins/ |

1.pielikums

**TEHNISKAIS UN FINANŠU PIEDĀVĀJUMS**

Daugavpilī

Daugavpilī, 2015.gada 20.augustā

 Iepazinušies ar Nolikuma **„Stomatoloģijas pakalpojumu sniegšana Daugavpils pilsētas domes Sociālo lietu pārvaldes klientiem”, id.Nr. DPD 2015/94,** tehniskās specifikācijas prasībām, **SIA”Daugavpils zobārstniecības poliklīnika”** (*uzņēmuma nosaukums*) piedāvā sniegt stomotoloģijas pakalpojumus par šādu cenu:

|  |  |
| --- | --- |
| **Pasūtītājs:****Daugavpils pilsētas domes** **Sociālo lietu pārvaldes vadītāja** \_\_\_\_\_\_\_\_\_\_\_\_\_ /Benita Siliņa/   | **Izpildītājs:****SIA “Daugavpils zobārstniecības poliklīnika” valdes loceklis** \_\_\_\_\_\_\_\_\_ /Vaclavs Jasvins/ |